Tataka lan Marica urip ing wana Dandaka lan asring gawé rerusuh marang resi-resi kang lagi tapa brata. Nganti tekane Rama lan Lesmana saka Ayodhya saka panjaluke Resi Wiswamitra, Rama matèni Tataka kanthi paser sektine, nanging Marica bisa mlayu lan nyelametake awake. Nalika Wiswamitra nglakoni upacara, Marica gawé rerusuh manèh karo Subahu lan bala-balane. Marica lan bala-balane mabur ing sandhuwure papan kang digunakaké upacara sinambi gawa daging abang lan netesake geteh ing sajen. Ngerti kedadeyan iku Rama lan Lesmana kepengen nyekel Marica lan bala-balane. Nanging Rama ora péngin Marica mati. Banjur Marica bisa dicekel déning Lesmana. Nanging Subahu dipateni déning Rama kanthi pusaka Agni.